
Ministru kabineta noteikumi Nr. 779
Rīgā 2025. gada 16. decembrī (prot. Nr. 52 46. §)
Grozījumi Ministru kabineta 2024. gada 25. jūnija noteikumos Nr. 403 "Prasības mājas (istabas) dzīvnieku specializētajām tirdzniecības vietām un to reģistrācijas kārtība"
Izdoti saskaņā ar Veterinārmedicīnas likuma 25. panta 11. punktu un Dzīvnieku aizsardzības likuma 18.2 panta trešo daļu un 18.4 panta otro daļu
· Izdarīt Ministru kabineta 2024. gada 25. jūnija noteikumos Nr. 403 "Prasības mājas (istabas) dzīvnieku specializētajām tirdzniecības vietām un to reģistrācijas kārtība" (Latvijas Vēstnesis, 2024, 123. nr.; 2025, 204. nr.) šādus grozījumus:
· 1. Izteikt 35. punktu šādā redakcijā:
· "35. Pirms šo noteikumu spēkā stāšanās dienas reģistrētas tirdzniecības vietas īpašnieks, kas darbojas būvē vai telpu grupā, kurai Nekustamā īpašuma valsts kadastra informācijas sistēmā nav reģistrēts būves vai telpu grupas lietošanas veids vai tas norādīts neatbilstoši īstenotajai darbībai, līdz 2027. gada 31. decembrim aktualizē datus Nekustamā īpašuma valsts kadastra informācijas sistēmā."
· 2. Papildināt ar 35.1 punktu šādā redakcijā:
· "35.1 Dienests tirdzniecības vietu svītro no uzraudzības objektu reģistra, ja pēc šo noteikumu 35. punktā noteiktā termiņa Nekustamā īpašuma valsts kadastra informācijas sistēmā reģistrētais konkrētās būves vai telpu grupas lietošanas veids neatbilst tirdzniecības vietas darbībai."

